**PANEVĖŽIO LOPŠELIS-DARŽELIS „KREGŽDUTĖ“**

**2017 METŲ VEIKLOS ATASKAITA**

1. **ĮSTAIGOS VEIKLOS ATASKAITOS SANTRAUKA**

Panevėžio lopšelis-darželis „Kregždutė“ (toliau – Kregždutė), įkurtas 1968 m., yra biudžetinė, pelno nesiekianti savivaldybės įstaiga. Adresas: D. Poškos g. 29, LT- 35149 Panevėžys. Tel. (8- 45) 460197. El. p. kregzdutedarzelis@gmail.com. Pagrindinė veiklos sritis: ikimokyklinis ir priešmokyklinis ugdymas. Vadovaudamiesi Panevėžio miesto savivaldybės administracijos direktoriaus 2017 m. rugsėjo 11 d. įsakymu Nr. A-815 patvirtintais ikimokyklinio ir priešmokyklinio ugdymo organizavimo modeliais 2017–2018 mokslo metams, Kregždutėje nuo 2017 m. rugsėjo 1 d. veikė 7 ikimokyklinio amžiaus grupės: 3 lopšelio grupės (VII modelio), 3 darželio grupės (VII modelio), 1 jungtinė ikimokyklinio amžiaus grupė (XIII modelio) ir 1 priešmokyklinio amžiaus grupė: jungtinė priešmokyklinio ugdymo grupė (XIII modelio). Įstaigą 2017 metais lankė vidutiniškai 135 vaikai, dirbo 42 darbuotojai. Kregždutėje ugdymo procesas organizuojamas pagal įstaigos mokytojų sukurtą ikimokyklinio ugdymo programą „Pažinimo taku“ (patvirtinta 2012 m. rugpjūčio 31 d. direktoriaus įsakymu Nr. 1-80 „Dėl ikimokyklinio ugdymo programos „Pažinimo taku“ patvirtinimo“). Kregždutės bendruomenę sudaro: ugdytiniai (vaikai nuo 1 m. iki 7 m.), ugdytinių tėvai (globėjai), pedagogai, administracija ir kitas personalas.

Kregždutė savo veikloje vadovavosi 2017 m. kovo 30 d. direktoriaus įsakymu Nr. 1-21 patvirtintu Panevėžio lopšelio–darželio „Kregždutė“ 2017-2019 strateginiu planu. Strateginis planas įgyvendinamas per metinius veiklos planus. Metinis veiklos planas patvirtintas 2017 m. sausio 18 d. direktoriaus įsakymu Nr. 1-5 „Dėl Panevėžio lopšelio–darželio „Kregždutė“ 2017 metų veiklos plano patvirtinimo“. 2017 metų veiklos planas dera su įstaigos strateginio plano tikslais ir uždaviniais. Programos vykdymas nuolat analizuojamas, bendruomenė susipažinusi su metinio veiklos plano ir strateginio plano įgyvendinimu. 2017 m. rugsėjo 18 d. direktoriaus įsakymu Nr. 1-54 patvirtintas Priešmokyklinio ugdymo planas 2017-2018 mokslo metams.

Parengta ir sėkmingai veikia priešmokyklinio amžiaus vaikų pasiekimo vertinimo sistema, sudarytos tinkamos sąlygos priešmokyklinių vaikų ugdymui, saviraiškai. Įstaigoje gerėjo ugdymo sąlygos, pedagogai nuolat kėlė savo kvalifikaciją.

2017 metais buvo atnaujinti: darbuotojų pareigybių aprašymai, darbo tvarkos taisyklės, vaikų maitinimo organizavimo tvarkos aprašas. Patvirtinta: dirbančiųjų pagal darbo sutartis darbo apmokėjimo sistema, elektroninio dienynos nuostatai, informacinių ir komunikacinių technologijų naudojimo, asmens duomenų tvarkymo bei darbuotojų stebėsenos ir kontrolės darbo vietoje tvarka, lygių galimybių politika.

Nuo 2017 m. rugsėjo 1 dienos įstaigoje pradėtas naudoti elektroninis dienynas Mūsų darželis.

Kregždutėje veikia Vaiko gerovės komisija, parengtas vaiko gerovės komisijos darbo reglamentas, Smurto ir patyčių prevencijos ir intervencijos vykdymo tvarka, nuo 2017 m. rugsėjo 1 d. visose grupėse pradėta įgyvendinti emocinio intelekto ugdymo programa Kimochi, bendraujama ir bendradarbiaujama su Panevėžio Pedagoginės psichologinės tarnybos specialistais.

Įstaiga bendradarbiauja su socialiniais partneriais. Sudarytos bendradarbiavimo sutartys su Panevėžio Gamtos mokykla, viešosios bibliotekos filialu „Židinys“, lopšeliais darželiais „Jūrate“, „Voveraite“, „Žilvinas“, „Vyturio“, „Saulėtekio“ progimnazija, Vytauto Mikalausko menų mokykla.

Sėkmingai dirbo Kregždutės savivaldos institucijos – įstaigos taryba, mokytojų taryba, metodinė taryba. Įstaigos darbuotojai dalyvavo svarstant biudžeto asignavimo klausimus, lėšų panaudojimo ir paskirstymo, 2 procentų panaudojimo, viešųjų pirkimų planus ir ataskaitas, darbo tvarkos taisyklių atnaujinimą, maitinimo organizavimą, darbo vasarą, informacinių technologijų naudojimo, lygių galimybių politikos, įstaigos vidaus patalpų ir lauko aplinkos tvarkymo klausimus. Pedagogai buvo aktyvus sprendžiant ugdymo aktualijas. Bendruomenė nuolat informuojama apie įstaigos veiklą, pasiekimus, aktualijas įstaigos internetinėje svetainėje, susirinkimų metu, elektroninio dienyno pagalba, informaciniuose stenduose.

Kregždutėje saugi ir estetiška lauko aplinka 2017 metų vasarą buvo atliktas profesionalus lauko įrenginių aplinkos vertinimas. Nesaugūs lauko žaidimų įrenginiai pašalinti, atnaujintos šešių pavėsinių stogų konstrukcijos ir dangos, sutvarkytos visos smėliadėžės.

Kregždutės pastatas rekonstruotas ES struktūrinių fondų lėšomis – pakeisti langai ir durys, apšiltintos sienos ir pamatai, sutvarkytas stogas.

Įstaigos patalpos nuolat remontuojamos, atnaujinamos. Vaikų veiklai įsigijome naujų baldų, žaislų, kiemo teritorijoje žaidimams skirtų įrenginių, pakeitėme visus senus, neatitinkančius higienos reikalavimų, įstaigos šviestuvus. Visas grupes aprūpinome kompiuteriais, trims darželio grupėms nupirkti projektoriai. Atnaujinome virtuvės įrangą, sutvarkėme virtuvės ištraukiamąją ventiliaciją.

Mokyklos vertybių sistema, filosofija atsispindi įstaigos veikloje ir išoriniuose kultūros elementuose. Bendruomenė dalyvauja kuriant ir puoselėjant įstaigos kultūrą. Bendruomenė kartu švenčia šventes, dalyvauja kultūros renginiuose. Sudarytos galimybės mokyklos darbuotojams susipažinti su kitų institucijų veikla, dalyvauti jų organizuojamuose renginiuose, užtikrinama pedagoginės patirties sklaida. Išoriniai mokyklos kultūros elementai atsispindi simbolikoje, renginiuose, tradicijose, mokyklos metraštyje, interneto svetainėje. Lopšelis – darželis turi savo simbolį, vėliavą, iškabą, himną. Mokyklos koridoriai, salė grupės puošiami įvairioms šventėms, renginiams. Koridoriuose rengiamos parodos, pristatomi įvairūs projektai.

**II. ĮSTAIGOS VEIKLAI ĮTAKOS TURĖJUSIŲ VEIKSNIŲ APŽVALGA**.

Sėkmingai Kregždutės veiklai įtakos turėjo išorės ir vidiniai veiksniai.

Išorės veiksniai, turėję įtakos įstaigos veiklai 2017 metais:

**Politiniai veiksniai:**

Įstaiga savo veiklą grindžia:

* Lietuvos Respublikos švietimo įstatymu;
* Valstybės švietimo strategijos 2014-2022 metų nuostatomis;
* Panevėžio miesto savivaldybės plėtros 2014-2020 metų strateginiu planu;
* Lietuvos pažangos strategija „Lietuva 2030“;
* Savivaldos ir Vyriausybės nutarimais, Švietimo ir mokslo ministerijos teisės aktais, Panevėžio lopšelio – darželio„ Kregždutė“ nuostatais, darbo tvarkos taisyklėmis ir kitais norminiais dokumentais.

**Ekonominiai veiksniai:**

* Miesto savivaldybės administracijos direktoriaus sprendimas dėl mokesčio, nustatyto ikimokyklinės įstaigos reikmėms, lėšų paskirstymo, panaudojimo ir atsiskaitymo leidžia stiprinti įstaigos materialinę bazę, laiku atsiskaityti už paslaugas.
* Tikslingas ir racionalus ikimokyklinio ir priešmokyklinio ugdymo moksleivio krepšelio lėšų panaudojimas leidžia užtikrinti ugdymo kokybę, turtinti mokymosi aplinką.
* Nepakankamas finansavimas iš miesto biudžeto trukdo ūkinės veiklos ir higienos normų užtikrinimui.
* Baigtas Panevėžio miesto savivaldybės projektas „Panevėžio lopšelio - darželio „Kregždutė“, D.Poškos g.29, Panevėžys, rekonstravimas“ įgalina užtikrinti higienos normų laikymąsi, tenkinti tėvų poreikius dėl vaikų sveikatos, leidžia racionaliai taupyti šilumos energiją.

**Socialiniai veiksniai:**

* Aukštas miesto gyventojų nedarbas didina nemokamą maitinimą gaunančių vaikų skaičių bei socialines pašalpas gaunančių gyventojų skaičių.
* Emigracijos didėjimas - daugėja šeimų, kuriose vienas iš tėvų dirba užsienyje, šeimos išvyksta gyventi į užsienį, mažėja vaikų skaičius mieste.

Vidaus veiksnių analizę, turėjusi įtakos Kregždutės veiklai 2017 metais.

**Įstaigos valdymas**.

Inicijavau ir koordinavau įstaigos tarybos ir mokytojų tarybos veiklą.

Įstaigos taryba 2017 metais svarstė: 2 proc. paramos lėšų tikslingą panaudojimą, viešųjų pirkimų 2017 metų projektą, 2017 metų veiklos planą, mokytojų ir pagalbos mokiniui perspektyvinės atestacijos programos projektą, 2017 metų veiklos plano bei priešmokyklinio ugdymo plano projektus, darbo vasarą tvarkos projektą, darbo tvarkos taisykles, elektroninio dienyno nuostatus, aptarė vidaus įsivertinimo rezultatus

Direktoriaus 2017 m. lapkričio 10 d. įsakymu Nr.1-78 patvirtinta naujos sudėties taryba, kurią sudaro 9 nariai: 3 pedagoginiai darbuotojai, 3 kiti darbuotojai ir 3 tėvų atstovai.

Mokytojų taryba analizavo 2017 metų veiklos programą ir vykdymą, analizavo pedagoginės veiklos tobulinimo būdus, ugdymo programos realizavimą, elektroninio dienyno diegimo galimybes ir naudojimo nuostatus, vidaus darbo tvarkos taisykles, vidaus įsivertinimo rezultatus, aptarė pedagogų paruoštas metodines priemones, skatino naujovių paiešką ir gerosios darbo patirties sklaidą.

Vadovaujantis Lietuvos Respublikos valstybės ir savivaldybių įstaigų darbuotojų darbo apmokėjimo įstatymu, Lietuvos Respublikos Vyriausybės ptvirtinta savivaldybių įstaigų darbuotojų pareigybių aprašymo metodika parengti patvirtinti Kregždutės nauji darbuotojų pareigybių aprašai: ūkvedžio, vyriausiojo buhalterio, vaikų maitinimo ir higienos specialisto, sandėlininko, sekretoriaus, elektriko, virėjo, kiemsargio, valytojos, sargo, nekvalifikuoto statybos darbinko, auklėtojo padėjėjo, pagalbinio darbininko ( direktoriaus 2017 m. vasario 27 d. įsakymu Nr.1-16) . Parengta ir patvirtinta nauja įstaigos valdymo struktūra, numatanti valdymo lygius, funkcijas, atsakomybę, pavaldumą (direktoriaus 2017 m. rugsėjo 5 d. įsakymas Nr. 1-34), parengta ir patvirtinta Kregždutės darbuotojų, dirbančių pagal darbo sutartis, darbo apmokėjimo sistema (direktoriaus 2017 m. vasario 20 d. įsakymu Nr.1-14), atnaujintos darbo tvarkos taisyklės (direktoriaus 2017 m. birželio 8 d. įsakymu patvirtintos Nr.1-24), vadovaujantis Lietuvos Respublikos Darbo kodeksu parengtos ir patvirtintos informacinių ir komunikacinių technologijų naudojimo, asmens duomenų tvarkymo bei darbuotojų stebėsenos ir kontrolės darbo vietoje tvarka (direktoriaus 2017 m. spalio 26 d. įsakymu Nr. 1-71), patvirtinta lygių galimybių politika (direktoriaus 2017 m. spalio 26 d. įsakymu Nr. 1-70).

Inicijavau ir kordinavau Elektroninio dienyno nuostatų parengimą (direktoriaus 2017 m. birželio 9 d. įsakymas Nr.1-25), ir e dienyno įdiegimą įstaigoje nuo 2017 m. rugsėjo 1 d., smurto ir patyčių prevencijos ir intervencijos vykdymo tvarkos aprašo parengimą ir patvirtinimą (direktoriaus 2017 m. rugpjūčio 29 d. įsakymas Nr.1-29), viešųjų pirkimų organizavimo taisyklių parengimą ir patvirtinimą (direktoriaus 2017 m. spalio 12 d. įsakymas Nr.1-63), viešųjų pirkimų konisijos darbo reglamentą (direktoriaus 2017 m. spalio 17 d. įsakymas Nr.1-15), darbuotojų pavadavimo, apmokėjimo už pavadavimą bei laikinai nesančių darbuotojų funkcijų vykdymo tvarką (direktoriaus 2017 m. gruodžio 22 d. įsakymas Nr1-93).

Inicijavau metinę turto inventorizaciją, biudžeto sąmatos rengimą.

Sudariau įvairias darbo grupes, komisijas, kas užtikrino demokratiškų sprendimų priėmimą, aktyvų darbuotojų dalyvavimą įstaigos gyvenime.

**Žmonių ištekliai:**

Įstaigoje dirba 42 darbuotojai, iš jų 16 pedagogų. Kregždutės pedagogai tobulinosi kursuose, seminaruose, dalyvavo konferencijose, kitose kvalifikacijos kėlimo programose. Rengiama mokytojų ir pagalbos mokiniui specialistų perspektyvinė atestacijos programa.

**Planavimo sistema:**

Įstaigoje sukurta planavimo sistema pasitelkianti bendruomenę, įtraukianti mokytojų tarybą, tarybą. Įstaigos veikla organizuota vadovaujantis 2017–2019 metų strateginiu planu. Strateginis planas buvo rengiamas įstaigos strateginių tikslų ir uždavinių numatymui, kryptingam veiklos planavimui, racionaliam finansinių, materialinių ir žmogiškųjų išteklių paskirstymui. Kasmet sudaromas metinis veiklos planas, priešmokyklinio ugdymo veiklos planas. Veiklos planai sudaromi vadovaujantis įstaigos ikimokyklinio ugdymo programa „Pažinimo taku“, pedagogų pasiūlymais, tėvų lūkesčiais. Rašomi ikimokyklinio ir priešmokyklinio ugdymo grupių planai, vaiko gerovės komisijos planai.

**Veiklos kokybės įsivertinimas, kontrolės sitema:**

Kontrolės funkcijas atlieka Kregždutės vadovai, taryba. Veiklos įsivertinimas ir kontrolė vykdoma pagal įstaigos nuostatus, darbo tvarkos taisykles, metinį veiklos planą, direktoriaus paskirstytom darbuotojų vadybinėmis darbo funkcijomis, Lietuvos Respublikos valstybės ir savivaldybių įstaigų darbuotojų darbo apmokėjimo 2017 m. sausio 17 d. įstatymo Nr.XIII-198 14 straipsniu pagal direktoriaus patvirtintas einamųjų metų užduotis.

Sudaryta darbo grupė Kregždutės veiklos įsivertinimui. Kiekvienais metais tiriama, analizuojama ir apibendrinama mokyklos bendruomenės nuomonė. Pedagogai teikia veiklos ataskaitas. Įsivertinimo išvados svarstomos pedagogų tarybos posėdžiuose, taryboje. Bendruomenė, įsivertinimo išvadas, naudoja planuodama ir tobulindama mokyklos veiklą.

**Finansiniai ištekliai:**

Kregždutė finansuojama iš Panevėžio miesto savivaldybės biudžeto pagal patvirtintą sąmatą, valstybės biudžeto specialiųjų tikslinių dotacijų programų sąmatas, 2 procentų gyventojų pajamų mokesčio paramos lėšų, bei iš tėvų surinktų lėšų įstaigos reikmėms.

Pedagogai rengia programas (projektus) ir dalyvauja Panevėžio miesto bei Respublikos programų konkursuose papildomam finansavimui gauti.

Įstaigos biudžeto tvarkymo sistema leidžia stebėti, kad būtų laikomasi metų programos sąmatos ir lėšos būtų panaudojamos pagal paskirtį.

**Informaciniai technologiniai veiksniai:**

Informacija apie laisvas vietas ikimokyklinio ir priešmokyklinio ugdymo grupėse nuolat atnaujinama Panevėžio miesto savivaldybės interneto svetainėje, vyksta interaktyvi priėmimo į ikimokyklinio ir priešmokyklinio ugdymo grupes registracija.

Buhalterinė apskaita vedama kompiuterine programa „BiudžetasVS“.

Kregždutės internetinė svetainė, teikia nuolatinę informaciją apie įstaigos veiklą visuomenei.

Iš 17 darbo vietų 17 vietų kompiuterizuotos, visose yra internetinė prieiga. Įstaigoje yra spausdintuvai, vaizdo projektoriai.

Įstaigoje naudojamas elektroninis dienynas, elektroninis paštas, tai sudaro sąlygas greitai informacijos sklaidai.

Mokinių ir pedagogų duomenys tvarkomi elektroniniame mokinių ir pedagogų registre, priėmimas į darželį vykdomas per elektroninę registracijos sistemą.

**III. ĮSTAIGOS VYKDYTA VEIKLA IR PASIEKTI REZULTATAI**

2017 metais įgyvendinome numatytus tikslus ir uždavinius.

**1 tikslas:** užtikrinti ugdymo paslaugų kokybę.

**Įgyvendinti uždaviniai:**

* Tobulinti ugdymo turinio kaitą, atitinkančią šiuolaikinio ugdymo tikslus.
* IKT diegimas ugdyme.
* Gilinti pedagogų kompetencijas.

Ikimokyklinio ugdymo procesas vyksta pagal mokytojų sukurtą Kregždutės programą „Pažinimo taku“. Priešmokyklinis ugdymas buvo teikiamas pagal vienerių metų Priešmokyklinio ugdymo ir ugdymosi bendrąją programą, patvirtintą Lietuvos Respublikos švietimo ir mokslo ministro 2014 m. rugsėjo 2 d. įsakymu Nr. V-779, bei direktoriaus 2017 m. rugsėjo 18 d. įsakymu Nr. 1-54 patvirtintu priešmokyklinio ugdymo planu 2017–2018 mokslo metams.

Ikimokyklinio ir priešmokyklinio ugdymo klausimai ir problemos buvo nagrinėjami mokytojų tarybos posėdžiuose, taryboje, metodiniuose auklėtojų pasitarimuose, vaiko gerovės komisijoje.

2016–2017 m.m. priešmokyklinių grupių auklėtiniai padarė pažangą visose kompetencijose ir pasiruošė mokyklai. Iš viso 2017 metais į mokyklą išleidome 26 ugdytinius.

Kregždutėje veikia vaiko gerovės komisija, parengtas vaiko gerovės komisijos darbo reglamentas, bendraujama ir bendradarbiaujama su Panevėžio Pedagoginės psichologinės tarnybos specialistais. Logopedės Vilija Šiukščiuvienė ir Vilma Railaitė prisijungė prie Kelmės rajono Pedagoginės psichologinės tarnybos organizuojamo prevencinio projekto „Žaidimai moko“. Šio projekto metu įdomių bei žaismingų užduotėlių pagalba paįvairinamas ugdymo procesas, padedama formuotis svarbiems ugdytinių įgūdžiams, bei žadinamos geros emocijos, stiprinama pedagogių ir ugdytinių sanglauda. Projektinės veiklos dėka Kregždutėje ugdomoji veikla tapo įvairesnė, prasiplėtė partnerystės tinklas, pagerėjo sąveika su tėvais.

Darželyje pradėta integruoti (prevencinė) emocinio intelekto ugdymo pograma Kimochi, kuri leidžia kūrybingai dirbti net su pačiais mažiausiais ugdytiniais.

Tenkinant tėvų poreikius sudarytos sąlygos neformaliojo švietimo užsiėmimams įstaigoje. Pasirašytos sutartys su neformalaus švietimo teikėjais: „Aukštaitijos krepšinio mokykla“, sportinių šokių treneriu Dariumi Norušu ir anglų kalbos mokytoju Aurimu Kalinausku.

Pedagogams buvo sudarytos palankios sąlygos profesiniam tobulėjimui, kompetencijų puoselėjimui. Įstaigoje metų eigoje pedagogams organizuoti seminarai: „Socialinių ir emocinių įgūdžių ugdymas integruojant Kimochi programą“, „Vaikų fizinio aktyvumo skatinimas darželyje“ ir „Vaikų motyvacijos ir savireguliacijos mechanizmai“. 2017 metais pedagogai aktyviai dalyvavo mieste ir respublikoje organizuotuose mokymuose, seminaruose, konferencijose. Pedagogai kvalifikaciniuose renginiuose iš viso buvo 560 valandų.

Logopedės Loretos Šleikuvienės vaiko priežiūros atostogų metu įstaigoje pagalbą teikia specialiųjų poreikių vaikams trys logopedai: Vilija Šiukščiuvienė 0,25 etato, Vilma Railaitė – 0,25 etato ir Kristina Šulskytė – 0,5 etato.

**Pedagogų išsilavinimas ir kvalifikacija 2017 metais**

|  |  |  |  |  |  |  |
| --- | --- | --- | --- | --- | --- | --- |
| Pedagogai | Aukštasis | Aukštesnysis | Vidurinis | Kvalifikacinė kategorija | | |
| Ikimokyklinio ugdymo vyr. auklėtojas | Ikimokyklinio ugdymo auklėtojas metodininkas | Ikimokyklinio ugdymo  auklėtoja |
| Auklėtojos  Priešmokyklinio  ugdymo pedagogas | 8 | 5  2 |  | 6 | 5 | 2 |
| Logopedai | 3 |  |  | 1 | 1 | 1 |
| Meninio ugdymo pedagogė | 1 |  |  |  |  |  |

**2. Tikslas:** modernizuoti vidaus ir lauko erdves, pritaikant jas vaikų poreikiams.

**Įgyvendinti uždaviniai :**

* Kurti naujas ir tobulinti esamas edukacines erdves.
* Atnaujinti ugdymo(si) aplinką ir įrangą.

Kregždutėje saugi ir estetiška lauko aplinka. Šiuolaikiška, estetiška ugdomoji aplinka nuolat tobulinama ir atnaujinama, todėl pagerinamos ugdymo sąlygos. Lauko edukacinė erdvė pasipildė nauja priemone: vabalų nameliu, skirtu vaikams stebėti vabalus. Metų eigoje visų grupių pedagogai aprūpinti nešiojamais kompiuteriais, nuo rugsėjo 1 dienos įstaigoje įdiegtas elektroninis dienynas. Apie mokyklos veiklą, ugdymą, lėšų panaudojimą ruošiama ir atnaujinama informacija grupių stenduose, mokyklos internetinėje svetainėje.

Atlikta vaikų žaidimų aikštelių pagrindinė metinė kontrolė, kurios metu įvertinta aikštelių įrangos, dangos atitiktis standartų reikalavimams įskaitant metrologinių veiksnių poveikį, supuvimą ar koroziją. Vadovaujantis kontrolės rezultatais (Kontrolės ataskaita Nr. 04-22-05) pašalinta aikštelių įranga, kuri pripažinta netinkama naudoti ir kelianti grėsmę vaikų saugumui. Kas savaitę buvo atliekama žaidimų aikštelių įprastinė apžiūrimoji kontrolė, kas tris mėnesius–eksplotacinė kontrolė. Kontrolės rezultatai fiksuojami Vaikų žaidimų aikštelių funkcinės ir periodinės kontrolės žurnale.

Laikantis higienos normos reikalavimų atnaujinta vaikų žaidimų aikštelių smėlio dėžių mediena, pakeičiant ją užapvalintais kampais. Pakeistas smėlis smėlio dėžėse ir atliktas smėlio parazitologinis tyrimas. Apsaugant smėlį smėlio dėžėse nuo užterštumo dėžės uždengtos neslidžia danga. Atnaujinta 6 pavėsinių stogo danga. Pakeista mediena, apdūliję šiferio lakštai pakeisti profiliuota skarda.

„Giliukų“ gr. rūbinėje atliktas kosmetinis remontas. Ši grupė paruošta lopšelio amžiaus vaikams, grupei nupirkta vystymo stalas-spintelė ir naktipuodžių spinta. Vaikams, kurių amžių iki 1,5 metų, saugiam miego organizavimui nupirktos lovos su sienelėmis. Grupėse susidėvėję ir higienos normų neatitinkantys čiužiniai pakeisti naujais. Lopšelio grupėms atnaujintos kėdutės.

„Žirniukų“, „Nykštukų“, „Drugelių“, „Bitučių“, „Giliukų“ grupių ir sporto salės rūbinėlėms, „Kačiukų“, „Nykštukų“, „Bitučių“ „Giliukų“ miegamiesiems bei įstaigos koridoriams įsigyti nauji natūralią šviesą skleidžiantys ir vienodai šviesą išsklaidantys šviestuvai.

Užtikrinant kiekvienam grupę lankančiam vaikui skiriamo minkšto inventoriaus kiekį ir būklę papildomai įsigyta rankšluosčių rankoms ir kojoms, patalynės užvalkalų.

Virtuvėje sumontuotas naujas gartraukis, kuris apriboja garų ir kvapų sklidimą į gretimas patalpas.

Švaros ir tvarkos palaikymui grupėse nupirkta naujas patalpų valymo inventorius. Nuolatos vykdyta grupių patalpų, jose esančių įrenginių ir kito inventoriaus švaros ir tvarkos patikra.

**3. Tikslas:** sudaryti sąlygas gerinti, stiprinti sveikatą.

**Įgyvendinti uždaviniai :**

* Užtikrinti sveikatos priežiūros kokybę, kuriant sveiką aplinką įstaigoje.
* Stiprinti vaikų sveikatą, įtraukiant vaikų šeimos narius ir socialinius partnerius

Nuo 2017 m. rugsėjo mėn. pasirašyta bendradarbiavimo sutartis su VšĮ „Tikra mityba“, siekiant įgyvendinti projekto „Sveikatiada“ koordinatorių inicijuotas sveikos mitybos ir fizinio aktyvumo veiklas Kregždutėje. Dalyvavome respublikiniame ikimokyklinio ugdymo įstaigų projekte „Mažųjų olimpiada“, respublikinėje sporto šventėje „Nykštukų šėlsmas 2017“, skirtoje Lietuvos atkūrimo šimtmečiui paminėti, Panevėžio futbolo akademijos organizuotose tarpdarželinėse futbolo varžybose, Panevėžio klubo „Dviračiai“ organizuotose varžybose „Paspirtukas – 2017“, visuomenės sveikatos biuro konkurse „Sveikuolių sveikuoliai“.

Kregždutė organizavo draugiškas futbolo rungtynes su lopšeliu – darželiu „Jūrate“.

Propoguodami sveiką gyvenimo būdą ir siekdami įtraukti vaikų tėvelius į sportinę veiklą, auklėtojos metodininkės Rasa Daujotienė ir Jolanta Vaitkevičienė organizavo sportinę šeimos šventę, kurioje aktyviai dalyvavo Kregždutės bendruomenė, vyko įvairių sporto šakų rungtys.

Įvairių grupių vaikams auklėtojos, visuomenės sveikatos biuro specialistė vedė užsiėmimus sveikatos stiprinimo tema: praktiniai užsiėmimai - paskaitos „Kaip stiprinti imunitetą“, „Pavojai žiemą“; diskusiją „Kodėl žiemą sergame“; sveikatos valandėlės „Stop rūkymui“, „Sveikos akytės šypsosi, o ne rauda“, „Sveiki dantukai - graži šypsena“; praktinį užsiėmimą „Auk sveikai“.

Vaikai gamino lankstinuką - stendą „Sveiko maisto piramidė“.

Tėveliams visuomenės sveikatos biuro specialistė Rimantė Budriūnienė organizavo paskaitą – diskusiją apie sveiką mitybą ir mitybos pasikeitimus darželyje nuo 2018 m. sausio mėnesio.

**4 tikslas:** plėtoti ekologinę kultūrą.

**Įgyvendinti uždaviniai:**

* Skatinti aktyviai domėtis ekologinėmis problemomis ir jų sprendimo būdais.
* Tęsti aplinkosauginių idėjų sklaidą.

Mokytojų tarybos 2017 m. gegužės 29 d. posėdyje auklėtoja Jolanta Vaitkevičienė skaitė pranešimą „Gamtos apsaugos galimybės ikimokykliniame amžiuje“, kuriame apibendrino patirtį ugdant vaikų gamtosauginų tapatumą, ekologinę kultūrą.

Siekiant įskiepyti meilę gamtai, vaikai nuo mažens mokomi sėti, auginti ir rūpintis augalais. Kregždutėje įrengtas eksperimentinis daržas, vaistažolių darželis, eksperimentinis sodas. Norėdami parodyti gamtoje vykstančius virsmus, turime įsirengę kompostinę.

Daug dėmesio skirėme mokymuisi saugoti gamtą, rūšiuoti šiukšles, turime rūšiavimo konteinerius.

Pavasaryje organizavome akciją „Darom“, kurios metu visa bendruomenė tvarkė ir atnaujino įstaigos teritoriją.

Vykdėme ir įgyvendinome projektinę veiklą. Projektinės veiklos dėka Kregždutėje ugdomoji veikla tapo įvairesnė, prasiplėtė partnerystės tinklas, pagerėjo sąveika su tėvais. Įstaiga dalyvavo projektuose: gamtos mokyklos ekologiniame projekte „Auginkime kartu“, „Už vieną trupinėlį čiulbėsiu vasarėlę“, aplinkosauginio švietimo projekto „Žemės mėnuo“ renginyje „Keturios stichijos“,. lopšelio-darželio ‚Jūratė“ fotografijų parodoje „Mano augintinis“. Auklėtojos metodininkės Jolanta Vaitkevičienė ir Laima Stasiukaiteinė vykdydamos gamtosauginį projektą „Mažieji gamtininkai“ įtraukė ir lopšelio-darželio „Jūratė“ ugdytinius į organizuotą viktoriną „Ar pažįstate gamtą?“

Bendradarbiaudami su socialiniais partneriais Kregždutės ugdytiniai dalyvavo: viešosios bibliotekos filialo „Židinys“ organizuotoje popietėje „Tai gražiai mane augino“, skirtoje paminėti Lietuvos Nepriklausomybės atkūrimo dieną, šiaurės šalių bibliotekų savaitės renginyje „Kelionė į Lobių salą“, „Eglutės įžiebimo šventėje“; „Vyturio“ progimnazijos organizuotuose renginiuose: „Būsimo pirmoko diena“, „Sporto diena mokykloje“. Kregždutės pedagogai ir ugdytiniai aktyvūs įvairiuose Panevėžio miesto renginiuose. Dalyvavome: „Draugystės“ lopšelio-darželio kūrybinių piešinių parodoje „Mes iškelsim trispalvę aukštai...“, „Taikos“ lopšelio-darželio kūrybinių darbų parodoje „Lietuvos pilys ir tvirtovės“, „Žibutė“ lopšelio-darželio kūrybinių darbų parodoje „Darbščiosios rankelės“.

Prisijungėme prie Tarptautinės komisijos organizuotų iniciatyvų „Atmintis gyva, nes liudija“, skirtos Sausio 13 – ąjai paminėti ir Tolerancijos dienos respublikiniame plenere „Sniego karalystė 2017“.

Kregždutė organizavo respublikinę kūrybinių darbų parodą „Audžiame, piname tautinę juostą“, Panevėžio ikimokyklinių įstaigų kūrybinių darbų parodas „Karoliai auklėtojai“ ir „Ledo gėlės“.

**Patvirtintų asignavimų panaudojimas:**

Įstaigos lėšos naudojamos racionaliai ir tikslingai. Kregždutės biudžeto tvarkymo sistema leido stebėti, kad būtų laikomasi 2017 metų programos sąmatos ir lėšos būtų naudojamos pagal paskirtį.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **2017 metų asignavimų vykdymas** | | | |  |  |  |  |  |  |
| Straispsnis | Biudžeto išlaidos aplinkai | | | Ikimokyklinis krepšelis | | Priešmokyklinis krepšelis | | Spec. lėšos | |
| Sąmata | | Panaudota | Sąmata | Panaudota | Sąmata | Panaudota | Sąmata | Panaudota |
| Darbo užmokestis | 178301,52 | | 174746,52 | 68500 | 68500 | 15800 | 15800 |  |  |
| Soc.draudimas | 54602,86 | | 53534,86 | 21000 | 21000 | 4800 | 4800 |  |  |
| Mityba | 5089,69 | | 5089,69 |  |  |  |  | 31900 | 30718 |
| Medikamentai |  | |  |  |  |  |  | 100 | 34 |
| Ryšių paslaugos |  | |  | 300 | 300 | 100 | 100 | 300 | 300 |
| Apranga ir patalynė | 1400 | | 1400 |  |  |  |  | 900 | 900 |
| Spaudiniai |  | |  | 400 | 400 | 200 | 200 |  |  |
| Kitos prekės |  | |  | 6200 | 6200 | 300 | 300 | 5537,40 | 5537,40 |
| Ilgalaikio turto einamas remontas | 1900 | | 1900 |  |  |  |  | 800 | 800 |
| Kvalifikacijos kėlimas |  | |  | 500 | 500 | 100 | 100 | 400 | 364,8 |
| Komunalinės paslaugos | 21387,2 | | 21387,2 |  |  |  |  | 3700 | 3700 |
| Kitos paslaugos |  | |  | 600 | 600 | 200 | 200 | 1900 | 1900 |
| Ilgalaikis turtas |  | |  |  |  |  |  | 1400 | 1400 |
| **Iš viso** | **262681,27** | | **258058,27** | **97500** | **97500** | **21500** | **21500** | **46937,40** | **45654,20** |
|  |  | |  |  |  |  |  |  |  |
| **2proc. Paramos lėšos** | | |  |  |  |  |  |  |  |
| **Likutis metų pradžioje** | **Gauta** | | **Panaudota** | **Likutis metų pabaigoje** |  |  |  |  |  |
| 1286,17 | 1068,63 | | 806,32 | 1548,48 |  |  |  |  |  |
| **Miesto infrastruktūros objektų priežiūra** | | | | |  |  |  |  |  |
| **Likutis metų pradžioje** | **Gauta** | **Panaudota** | | **Likutis metų pabaigoje** |  |  |  |  |  |
| 0 | 1085 | 1085 | | 0 |  |  |  |  |  |

Iš soc. rūpybos už nemokamą mokinių maitinimą gauta panaudota 695,00 Eur

Lėšos pedagoginių darbuotojų darbo užmokesčiui padidinti – darbo užmokesčiui ir soc. draudimui gauta ir panaudota 4100,00 Eur.

Lėšos darbo apmokėjimo įstatymo įgyvendinimui – darbo užmokesčiui ir soc. draudimui gauta ir panaudota 5600,00 Eur

2 procentų paramos lėšos panaudotos smėlio dėžių, naujo smėlio žaidimui pirkimui. lauko pavėsinių remontui.

**IV. ARTIMIAUSIO LAIKOTARPIO ĮSTAIGOS VEIKLOS PRIORITETINĖS KRYPTYS**

Kregždutė savo veikloje vadovausis Lietuvos Respublikos švietimo strategija 2013-2022 metams, Panevėžio miesto savivaldybės plėtros 2014-2020 metų strateginiu planu, mokyklos strateginio plano 2017-2019 metams nuostatomis.

Kartu su socialiniais partneriais organizuosime įvairius renginius, vyks profesinės patirties sklaida. Skatinsime bendruomenės kūrybiškumą, pilietines iniciatyvas.

Didelų dėmesį skirsime šeimos ir mokyklos darbuotojų bendradarbiavimui, skatinsime bendruomeniškumą, pagarbą ir toleranciją vieni kitiems.

Rūpinsimės paslaugų kokybės gerinimu, vaikų poreikių tenkinimu, sveikos gyvensenos įgūdžių formavimu, orientuosimės į individualių vaiko gebėjimų ugdymą ir jų aktyvią raišką.

Direktorė Kristina Vorienė